ཟད་ཉམས་པའི་སྐབས་རེད། དེས་མཁས་གྲུབ་སངས་རྒྱས་ཡེ་ཤེས་ལ། དེས་པཎ་ཆེན་བློ་
བཟང་ཆོས་ཀྱི་རྒྱལ་མཚན་ལ་གནང་ཞིང་། རྗེ་དེ་ཉིད་བསྟན་པ་འདི་ལ་རྗེ་བླ་མ་རང་ཉིད་
དང་མཚུངས་པའི་འཕྲིན་ལས་ཆེ་ཞིང་། གསུང་འབུམ་གླེགས་བམ་ལྔ་ཡོད་པ་ཡང་གཞན་
དང་མི་འདྲ་བའི་ཁྱབ་བདལ་ཆེ། དེས་བཀྲ་ཤིས་ལྷུན་སྔགས་ཆེན་དཀོན་མཆོག་རྒྱལ་
མཚན་ལ། དེས་པཎ་ཆེན་བློ་བཟང་ཡེ་ཤེས་ལ། དེས་བྱ་བྲལ་བློ་བཟང་རིག་གྲོལ་ལ། དེ་
གཉིས་ཀ་ལས་གྲུབ་དབང་བློ་བཟང་རྣམ་རྒྱལ་གྱིས་གསན། དེས་ཡོངས་འཛིན་ཡེ་ཤེས་རྒྱལ་
490
各得罗桑参5 IDCS4.indd 490
2016/5/14 17:20:41

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
མཚན་ལ་གནང་། དེ་ནི་མདོ་སྔགས་ཀྱི་གནད་ལ་ཐོས་བསམ་གྱིས་སྒྲོ་འདོགས་བཅད་དེ།
དབེན་པའི་གནས་སུ་སྒྲུབ་པ་སྙིང་བོར་མཛད་པས། ཆོས་འདུལ་བ་དང་། ཁྱད་པར་ལམ་
རིམ་གྱི་རྟོགས་པ་མངོན་དུ་མཛད་དེ་བཤད་སྒྲུབ་ཀྱི་སྒོ་ནས་རྗེའི་བསྟན་པ་ལ་བཀའ་དྲིན་
ཆེ། ཡོངས་འཛིན་རིན་པོ་ཆེ་ལས་བརྒྱུད་པ་མདོ་དབུས་སུ་མང་ཡང་། བདག་གི་བརྒྱུད་པ་
འདི་དགའ་ལྡན་ཁྲི་ཆེན་མཆོག་སྤྲུལ་བློ་བཟང་རྒྱལ་མཚན་སེངྒེ། དེ་ནས་རིས་མེད་ཆོས་
ཚུལ་ཡོངས་ཀྱི་བདག་པོ་ཁྱབ་བདག་རྡོ་རྗེ་འཆང་དང་ངོ་བོ་དབྱེར་མེད་པ་བདག་གི་མཁན་
པོ་རིན་པོ་ཆེ། ༧ རྗེ་བཙུན་ངག་དབང་ཆོས་འཕེལ་དཔལ་བཟང་པོས་གསན་ཏེ་བདག་ལ་
ཁྲིད་རྒྱུན་གྱི་བཀའ་དྲིན་བསྩལ། དེ་ཡང་སྟོན་པ་སངས་རྒྱས་ཀྱིས་བསྟན་པའི་སྲོལ་བཏོད་
དེ་གསལ་བར་བྱས་ནས་དེ་ནས་ཉམས་སོང་ནའང་ཉམས་ཞེས་སྐྱུར་མ་བཞག་པར་འབྱུང་
འགྱུར་གྱི་འགྲོ་བ་ལ་ཕན་གདགས་པའི་ཆེད་དུ་སྤྲུལ་པའི་བཀོད་པ་དེ་སྙེད་བསྟན་ཏེ་ལ་
ལས་བཤད་པ་དང་། ལ་ལས་སྒྲུབ་ཚུགས་བཟུང་སྟེ་བསྟན་པ་སྤེལ་བ་ཡིན་པས་གོང་གི་བླ་
མ་བརྒྱུད་པ་ཐམས་ཅད་ཀྱང་གདམས་པ་འདི་གནང་བའི་བླ་མ་རྡོ་རྗེ་འཆང་འདིའི་རྣམ་
སྤྲུལ་དུ་གོ་དགོས་ལ། དེའི་ཆེད་དུའང་མཛད་པ་བོའི་ཆེ་བ་སྟོན་སྐབས་བླ་མ་བརྒྱུད་པའི་
རྣམ་ཐར་གསུངས་པ་ཡིན། ཆོས་ཀྱི་ཆེ་བ་ལ། ཚེ་གཅིག་ལ་ཟུང་འཇུག་གི་གོ་འཕང་འགྲུབ་
པར་མ་ཟད་རྒྱ་བོད་ཀྱི་པཎ་གྲུབ་ཉམས་རྟོགས་མཐར་ཕྱིན་ཏེ་འཕྲིན་ལས་ནམ་མཁའ་དང་
མཉམ་པ་སོགས་ཐམས་ཅད་དགེ་བའི་བཤེས་གཉེན་བསྟེན་པ་ལས་བྱུང་ཞིང་། གདམས་པ་
འདིའི་ནང་དུ་མདོ་སྔགས་ཀྱི་གནད་བསྡུས་ནས་ཡོད་པས་མདོ་ཕྱོགས་ཀྱི་སྐྱེས་བུ་གསུམ་
གྱི་ལམ་རིམ་གྱི་ཆེ་བ་བཞི་དང་། རྡོ་རྗེ་ཉི་མ་ལྗོན་ཤིང་དང་། ། ཞེས་སོགས་གསུངས་པ་ལྟར་
བློ་སྦྱོང་གི་གདམས་པའི་ཆེ་བ་རྣམས་ཀྱང་འདི་ལ་ཚང་བ་ཡིན། ཆོས་ལ་ཉན་བཤད་ཇི་
ལྟར་བྱ་བ་སོགས་འཆད་པའི་ཕྱག་བཞེས་ཆེར་མེད། གདམས་པ་དངོས་ལ། ཐུན་དང་ཐུན་
མཚམས་སུ་ཇི་ལྟར་བྱ་བའི་ཚུལ་གཉིས། དང་པོ་ལ་སྦྱོར་དངོས་མཇུག་གསུམ། དང་པོ་སྦྱོར་
བ་ལ། སྤྱིའི་སྔོན་འགྲོ་དང་ཁྱད་པར་གྱི་སྔོན་འགྲོ་གཉིས། དང་པོ་སྤྱིའི་སྔོན་འགྲོ་ལ། སྦྱོར་
491
各得罗桑参5 IDCS4.indd 491
2016/5/14 17:20:41

ལམ་རིམ་དང་བླ་མཆོད་ཁྲིད་ཀྱི་ཟིན་བྲིས་སོགས་ཟིམ་བྲིས་ཀྱི་སྐོར།
བའི་ཆོས་དྲུག་དང་འདྲ་ཞིང་། དེ་ཡང་གདམས་པ་འདིས་སྔགས་བླ་མེད་དང་འབྲེལ་བའི་
ལམ་གྱི་གནད་མང་བོ་སྟོན་པས་དབང་མ་ཐོབ་པ་ལ་བཤད་དེ་ཀུན་དཀྲིས་ཚང་ན་བླ་མ་ལ་
རྩ་ལྟུང་འབྱུང་ཞིང་། སློབ་མ་ལ་ཡང་དངོས་གྲུབ་མེད་པར་མ་ཟད་ཉེས་དམིགས་འབྱུང་།
མདོ་ལྟར་ན་ཐོག་མར་གནས་ཁང་བྱི་དོར་བྱ་བ་དང་། སྔགས་ལྟར་ན། འདུས་པའི་རྩ་བརྒྱུད་
ལས། དགོན་པ་ཆེན་པོའི་ས་ཕྱོགས་སུ། ། མེ་ཏོག་འབྲས་བུ་སོགས་ཀྱིས་བརྒྱན། ། རི་བོ་
དབེན་པའི་ས་ཕྱོགས་སུ། ། དངོས་གྲུབ་ཐམས་ཅད་བསྡུས་པ་བསྒྲུབ། ། ཅེས་པ་དྲང་དོན་དུ་
བཤད་པས་གང་དུ་སྒྲུབ་པ་བྱེད་པའི་གནས་བསྟན་ཅིང་། བདེ་མཆོག་རྩ་བརྒྱུད་ལེའུ་ཕྱི་
མར་དེ་ཉིད་བཅུ་བཞིའི་ཐོག་མ་གོས་ཀྱི་དེ་ཉིད་ཅེས་པ་གོས་ཀྱི་སྐད་དོད་གནས་ལའང་
འཇུག་པས་གནས་ཀྱི་དེ་ཉིད་བསྟན་པ་དང་། མདོ་སྡེ་རྒྱན་ལས། བློ་ལྡན་གང་དུ་སྒྲུབ་པའི་
ཡུལ། ། ལེགས་པར་རྙེད་དང་གནས་བཟང་དང་། ། ས་བཟང་བ་དང་གྲོགས་བཟང་དང་། །
རྣལ་འབྱོར་བདེ་བའི་ཡོ་བྱད་ལྡན། ། ཞེས་གསུངས་པ་ལྟར་ཡིད་མཐུན་གྱི་གནས་སུ་བདེན་
བཞིའི་ཉམས་ལེན་ཚང་བའི་གནས་ཁང་བྱི་དོར་བྱ། རྟེན་བཀྲམ་ཚུལ་དབུས་སུ་རང་གི་རྩ་
བའི་བླ་མའི་སྐུ་དང་། ཐུབ་པའི་དབང་བོ་དང་། རྗེ་རིན་པོ་ཆེའི་སྐུ་སོགས་གོ་རིམ་མ་འཆོལ་
གོང་དང་། བཟོ་མི་ལེགས་པ་དང་། རྙིང་བ་ལྟ་བུ་གྲལ་མཇུག་ཏུ་འཇོག་པ་སོགས་མི་རུང་།
བར་བཀྲམ་པ་ལས་ལྷ་སྐུ་གསར་བ་བཟོ་ལེགས་པ་གོང་བཤམ་ཡག་པོ་ཅན་རྣམས་གྲལ་
ལྟ་གྲུབ་མི་མཐུན་པའི་སྐུ་གཟུགས་དང་གླེགས་བམ་སོགས་རྟེན་དྲུང་དུ་བཞག་ན་རྟེན་
འབྲེལ་འཆུག་ཅིང་རང་གི་ཉམས་ལེན་འཆོལ། གསུང་རྟེན་རྗེའི་གསུང་རྣམས་ཚིགས་
བཅད་རེའང་གཞན་གྱི་པོ་ཏི་རེ་དང་ནུས་པ་མཉམ་པ་སོགས་བརྗོད་བྱའི་སྒོ་ནས་ཁྱད་པར་
འཕགས་པས་དེ་ལ་དགོངས་ནས་ཀུན་མཁྱེན་འཇམ་དབྱངས་བཞད་པས་གོས་ཐུམ་གསུམ་
རེ་ཕུལ་ནས་གླེགས་བམ་ཀུན་གྱི་སྟེང་དུ་འཇོག་པར་མཛད་པའི་རྣམ་ཐར་ལྟ་བུ་བྱས་ན་
བྱིན་བརླབས་ཀྱི་བཀའ་བབས་ཀྱི་ཆ་ནས་ཀྱང་རྟེན་འབྲེལ་འགྲིག་རྒྱུ་ཡོད། ཐུགས་རྟེན་
མཆོད་རྟེན་དང་ས་ཙྪ་ལྟ་བུ་གང་རིགས་བཤམས་པ་སོགས་གོ་རིམ་ལྟར་བཀྲམ་དགོས་པས།
492
各得罗桑参5 IDCS4.indd 492
2016/5/14 17:20:41

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
རྟེན་བཀྲམ་པའི་གོ་རིམ་ལ་བལྟས་ན་སྒྲུབ་པ་བོའི་ཉམས་ལེན་དང་བསམ་ཚུལ་སོགས་
རགས་པ་ཤེས་ཡོང་། མཆོད་པ་ཡང་སྡིག་སྒྲིབ་འདག་པ་དང་བྱང་ཆུབ་ཀྱི་སེམས་ཀྱིས་རྒྱུད་
བརླན་པ་སོགས་ལམ་རིམ་གྱི་རྟོགས་པ་སྐྱེ་བའི་རྟེན་འབྲེལ་དུ་ཡོན་ཆབ། ཤེས་རབ་ཁྱད་
པར་ཅན་དང་། གཏུམ་མོ། འོད་གསལ་སོགས་སྐྱེ་བའི་རྟེན་འབྲེལ་དུ་མར་མེ། ཚེ་རིང་བ་
ལ་ཞལ་ཟས། ཚུལ་ཁྲིམས་དག་པ་ལ་བདུག་སྤོས་འབུལ་བ་སོགས་ཅི་འབྱོར་བའི་མཆོད་པ་
རྒྱུ་དང་ཀུན་སློང་གི་གཡོ་མེད་ཅིང་བཀོད་པ་མཛེས་པར་བཤམས། བཀོད་མཛེས་ཡང་ཁྲ་
རུག་གེའི་དོན་མིན་པར་ཀུན་སློང་གི་སྟེང་ནས་བཀོད་མཛེས་འོང་དགོས། སྟན་བདེ་བ་
ཞེས། འབོལ་གདན་རྒྱབ་མཐོ་ལ་མདུན་དམའ་བར་རྩྭ་དུར་བའམ་ཀུ་ཤ་བཀྲམ་པའི་རྩེ་མོ་
རྣམས་ནང་དུ་བསྟན་པ་ལ་སྔོན་བྱུང་སྟོན་པས་རྩྭ་དུར་བའི་གདན་ལ་བཞུགས་ཏེ་བདུད་
དཔུང་བཅོམ་པ་བཞིན། བདག་གིས་ཀྱང་སྟན་འདིའི་སྟེང་ནས་བདུད་བཞིའི་གཡུལ་ལས་
རྒྱལ་བ་ཞིག་བྱའོ་སྙམ་དུ་བསམ་སྟེ། ལུས་རྣམ་སྣང་གི་ཆོས་བདུན་དང་། དེའི་སྟེང་དུ་དབུགས་
ཆམ་ལ་ཕབ་པ་བསྣན་པའི་ཆོས་བརྒྱད་ནི། རྒྱལ་བ་དབེན་ས་བས། རྐང་བ་ལག་པ་སྐེད་པ་
གསུམ། ། སོ་མཆུ་ལྕེ་རྣམས་བསྡོམས་པས་བཞི། ། མགོ་མིག་འཕྲག་པ་དབུགས་དང་བཞི། །
རྣམ་པར་སྣང་མཛད་ཆོས་བརྒྱད་ཡིན། ། ཞེས་གསུངས་པ་དེ་ཡིན་ཞིང་། དེ་ལྟ་བུའི་ལུས་
གནད་བྱས་པ་ལས་རྩ་རླུང་དྲང་ཐད་དུ་འབབ་པས་དམིགས་པ་ལ་སེམས་འགྲོ་ཞིང་།
སེམས་གནས་པ་ལ་ཁྱད་ཆེ་ལ་སྐྱིལ་ཀྲུང་བཞི་ལྡན་སོགས་ལམ་གྱི་གནད་ཁྱད་པར་ཅན་དུ་
མའི་སྨིན་བྱེད་དུ་འགྱུར་བས། སྒྲ་སྒྱུར་མར་བས། བོད་ཀྱི་མན་ངག་ཐམས་ཅད་ཁོ་བོའི་
འདུག་སྟངས་གཅིག་པུ་ལ་མི་དོ་གསུངས། དབུགས་ཆམ་ལ་ཕབ་པ་ནི། ཐོག་མར་རང་གི་
ཀུན་སློང་ལ་བརྟགས་ཏེ། ཚེ་འདིའི་ཁེ་དྲེགས་འདོད་པ་ལྟ་བུ་སོགས་ཡོད་ན། བློ་ངན་འདིས་
ཐོག་མེད་ནས་འཁོར་བའི་གཏིང་རྡོར་འཕང་སྟེ། བདེ་འགྲོ་རེ་ཙམ་ཡང་ཐོབ་དཀའ་བར་
བྱས་ཚུལ་སོགས་དང་། ད་རེས་མི་ལུས་ཐོབ་ཅིང་བླ་མ་དང་མཇལ་སྐབས་འདིར་གདམས་
ངག་ཉན་ཏེ་ཉམས་སུ་ལེན་ཁུལ་བྱས་ཀྱང་བློ་ངན་འདིས་ལམ་དུ་འགྲོར་མི་སྟེར་བར་
493
各得罗桑参5 IDCS4.indd 493
2016/5/14 17:20:41

ལམ་རིམ་དང་བླ་མཆོད་ཁྲིད་ཀྱི་ཟིན་བྲིས་སོགས་ཟིམ་བྲིས་ཀྱི་སྐོར།
འདུག་སྙམ་དུ་འཁོན་དྲན་ནས། ད་ནི་བློ་ངན་འདིའི་དབང་དུ་མི་གཏོང་བར་བྱ་སྙམ་དུ་ཞེ་
བཅད་དྲག་པོ་བྱས་ཏེ། སྣ་བུག་ནས་རླུང་ཕྱིར་རྒྱུ་སྐབས་ཀུན་སློང་ངན་པ་སོགས་ཕྱིན་ཅི་
ལོག་གི་བློ་སྣ་ཐམས་ཅད་འོད་ནག་པོའི་རྣམ་པར་ཕྱིར་ཐོན་ནས་ཡལ་བ་དང་། རླུང་ཚུར་
རྔུབ་སྐབས་ཕྱོགས་བཅུའི་རྒྱལ་བ་སྲས་བཅས་ཀྱི་སྐུ་གསུང་ཐུགས་ཀྱི་བྱིན་རླབས་བསྡུ་བར་
བསམ་སྟེ། གཡས་དང་གཡོན་དང་གཉིས་ཀ་ནས་འབུད་པ་གསུམ་རེ་དགུ་ཕྲུགས་སུ་
བསལ་བ་ལས། རོ་རྐྱང་སོགས་གསལ་འདེབས་མ་གསུངས། རླུང་དལ་བུས་ཆམ་ལ་ཕབ་
ཅིང་རླུང་འགྲོ་འོང་ལ་དམིགས་པ་གཏད་ནས་སེམས་ལྷོད་ལ་བཞག་སྟེ་ལུང་མ་བསྟན་གྱི་
ངང་དུ་གནས་བཅུག དེ་ནས་ཐོག་མེད་ནས་འཁོར་བར་འཁྱམས་ཚུལ། ཚེ་འདིའི་ཕུན་
ཚོགས་ཐམས་ཅད་ཀྱིས་བསླུ་ཚུལ། འཁོར་བའི་བདེ་འབྱོར་ཐམས་ཅད་ལ་སྙིང་བོ་མེད་
ཚུལ་སོགས་བསམ་སྟེ་ཡིད་འགྱུར་བའི་མྱོང་བ་ཞེན་ལོག་བཅོས་མ་ཚུན་ཆད་བསྐྱེད་དགོས་
ཤིང་། དངོས་གཞི་གནད་དུ་འགྲོ་མི་འགྲོ་རྩ་བའི་ཀུན་སློང་འདི་ལ་ཐུག་ཡོད། དེའི་སྟེང་དུ་
མར་ཤེས་དྲིན་དྲན་སོགས་བསམ་སྟེ་མ་རྒན་དེ་དག་གི་དོན་དུ་མྱུར་བར་བླ་མ་སངས་རྒྱས་
ཀྱི་གོ་འཕང་ཐོབ་འདོད་ཀྱི་ཀུན་སློང་བཅོས་མ་ཚིག་ཙམ་གྱིས་ཀྱང་བློ་སྦྱོང་། སྐྱབས་འགྲོ་
སེམས་བསྐྱེད་བྱ་ཚུལ་ནི། སྐྱབས་ཡུལ་ཚོགས་ཞིང་དང་རྣམ་པ་འདྲ་བ་གསལ་བཏབ་རང་
གི་མཐའ་སྐོར་དུ་མ་རྒན་སེམས་ཅན་རྣམས་བསམ་ལ། བདག་དང་སེམས་ཅན་རྣམས་
འཁོར་བ་དང་ངན་སོང་གི་སྡུག་བསྔལ་ལ་འཇིགས་པ་དང་། སྐྱབས་ཡུལ་རྣམས་ལ་དེ་ལས་
སྐྱོབ་པའི་ནུས་པ་ཡོད་པར་ཡིད་ཆེས་པའི་ངང་ནས། བླ་མ་ལ་སྐྱབས་སུ་མཆིའོ། ། ཞེས་
ལན་མང་དུ་བརྗོད་དེ། དེའི་ཚེ་བླ་མའི་སྐུ་ལས་བདུད་རྩི་འོད་ཟེར་སྣ་ལྔའི་རྒྱུན་བབས་པས་
རང་བཞན་གྱི་སྡིག་སྒྲིབ་སྤྱི་དང་ཁྱད་པར་བླ་མའི་སྐུ་ལ་བསྡོས་པ་གསུང་བཅག་པ་སོགས་
བླ་མ་ལ་བརྟེན་ནས་བསགས་པའི་སྡིག་ལྟུང་ཐམས་ཅད་སྦྱངས་པ་དང་། ཚེ་བསོད་ལུང་རྟོགས་
ཀྱི་ཡོན་ཏན་རྣམས་རྒྱས་པ་དང་བླ་མའི་སྐྱབས་འོག་ཏུ་ཚུད་པར་བསམ་པ་རྣམས་སངས་
རྒྱས་དང་ཆོས་སོགས་ལ་ཡང་འདྲ། མདོ་ལུགས་ལ་འོད་ཟེར་སྤྲོ་བ་ལས་མེད། བདུད་རྩི་
494
各得罗桑参5 IDCS4.indd 494
2016/5/14 17:20:41

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
བསམ་པ་སྔགས་ཀྱི་ཁྱད་ཆོས་ཡིན། ། སེམས་བསྐྱེད་ལ་རང་རེ་བདེ་བ་འདོད་ཅིང་སྡུག་
བསྔལ་མི་འདོད་པ་ཤ་སྟག་ཡིན་ཀྱང་སྡུག་བསྔལ་གྱི་རྒྱུ་འབའ་ཞིག་ལ་སྤྱོད་བ་འདི།
འགྲེལ་ལས། བདག་ཡོད་ན་ནི་གཞན་དུ་ཤེས། ། བདག་གཞན་ཆ་ལས་འཛིན་དང་སྡང་། །
རྣམ་
འདི་དག་ཐམས་ཅད་ཡོངས་འབྲེལ་བས། ། ཉེས་པ་ཐམས་ཅད་འབྱུང་བར་འགྱུར། ། ཞེས་
གསུངས་པ་ལྟར་བདག་གཞན་རིས་སུ་བཅད་དེ་ཉེ་རིང་བྱས་པ་ལས་བྱུང་བ་ཡིན་པས། ད་
ནི་དགྲ་གཉེན་ལ་ཉེ་རིང་མེད་པར་སེམས་སྙོམས་པ་ཞིག་བྱའོ་སྙམ་དུ་བཏང་སྙོམས་བསྒོམ་
པ་དང་། དེ་ནས་བྱམས་སྙིང་རྗེ་སོགས་རིམ་གྱིས་སྦྱོང་། དེ་ནས་སེམས་ཅན་དེ་དག་གི་དོན་
དུ་བླ་མ་ལྷའི་གོ་འཕང་མངོན་དུ་བྱས་ཏེ་སེམས་ཅན་རྣམས་གོ་འཕང་དེ་ལ་འགོད་པར་
བྱའོ་སྙམ་དུ་སེམས་བསྐྱེད། དེའི་རྐྱེན་གྱིས་སྐྱབས་ཡུལ་གྱི་གཙོ་བོ་ཐུགས་དགྱེས་ནས་རང་
འདྲ་གཉིས་པ་ཆད་དེ་ཐིམ་པས་རང་ལྷའི་སྐུར་གྱུར་པ་སོགས་སྣོད་བཅུད་དག་པའི་འཁོར་
ལོར་བསྒོམ་པ་སེམས་བསྐྱེད་འབྲས་བུ་ལམ་བྱེད་ཀྱི་ཚུལ་དུ་བསྒོམ་པ་ཡིན། ཁྱད་པར་གྱི་
སེམས་བསྐྱེད་ནི་པཎ་ཆེན་གྱི་ཆོ་གར་མི་གསལ་ཡང་། ཡོངས་གྲགས་ཀྱི་མ་སེམས་ཅན་
ཐམས་ཅད་ཀྱི་དོན་དུ་ཞེས་སོགས་འདོན་བཞིན་པ་དེ་མཁས་གྲུབ་སངས་རྒྱས་ཡེ་ཤེས་ཀྱི་
གསུངས་ཡིན་ལ། དེ་ཡང་མྱུར་བ་གཉིས་ཀྱི་དོན། གསང་སྔགས་ཀྱི་ལམ་ལ་བརྟེན་ནས་ཚེ་
གཅིག་ལ་འཚང་རྒྱ་བ་མྱུར་བ་དང་པོ། སྔགས་བླ་མེད་ཀྱི་ལམ་ལ་བརྟེན་ནས་སྙིགས་དུས་
ཀྱི་ཚེ་ཐུང་གཅིག་ལ་འཚང་རྒྱ་བ་མྱུར་བ་གཉིས་པ། ཡང་སྙིགས་དུས་ཀྱི་ཚེ་ཐུང་གཅིག་ལ་
འཚང་རྒྱ་བ་མྱུར་བ་དང་པོ། བླ་མའི་རྣལ་འབྱོར་ལམ་གྱི་སྲོག་ཏུ་བྱས་ན་དེ་ལས་ཆེས་མྱུར་
བར་འཚང་རྒྱ་བ་མྱུར་བ་གཉིས་པ། ཡང་མདོ་སྔགས་ཡོངས་སུ་རྫོགས་པའི་ཉམས་ལེན་
གྱིས་ཚེ་ཐུང་གཅིག་ལ་འཚང་རྒྱ་བ་མྱུར་བ་དང་པོ། རྗེའི་རིང་ལུགས་བཤད་ཚོད་ལྟར་
ཉམས་སུ་བླངས་ན་ལོ་གསུམ་ཟླ་གསུམ་ཕྱོགས་གསུམ་ལ་འཚང་རྒྱ་བ་མྱུར་བ་གཉིས་པའི་
དོན་དུ་གསུངས། ཕྱོགས་གསུམ་ནི་ཡར་ངོ་མར་ངོ་གསུམ་གྱི་མིང་། གཞན་ཕྱོགས་ལ་ལོ་
གསུམ་ཕྱོགས་གསུམ་ཟེར་བ་ཞིག་ཡོད་པ། དུས་འཁོར་སྐབས། ལོ་བརྒྱ་ལ་ཞག་རེའི་འཕོ་བ་
495
各得罗桑参5 IDCS4.indd 495
2016/5/14 17:20:41

ལམ་རིམ་དང་བླ་མཆོད་ཁྲིད་ཀྱི་ཟིན་བྲིས་སོགས་ཟིམ་བྲིས་ཀྱི་སྐོར།
བཅུ་གཉིས་སོ་སོའི་མཚམས་སུ་དབུ་མར་རླུང་ང་དྲུག་ལྷག་རེ་རྒྱུ་བ་བསགས་པའི་གྲངས་
དང་མཐུན་པར་བཤད། དྲུང་བ་རྒྱལ་ཚབ་པས། རྗེ་མི་ལ་དང་། རྒོད་ཚང་བ་ལྟ་བུའི་དཀའ་
སྤྱད་དང་སྙིང་རུས་བསྐྱེད་དེ་རྗེའི་ལུགས་བཤད་ཚོད་ལྟར་ཉམས་སུ་བླངས་ན་ལོ་གསུམ་ཟླ་
གསུམ་ཕྱོགས་གསུམ་ལ་འཚང་རྒྱ་བ་ཐེ་ཚོམ་མེད་ཀྱང་དམ་ཅན་ཆོས་རྒྱལ་གྱི་ཁ་ནང་དུ་
འདེབས་རྒྱུ་ཆོས་ཉམས་སུ་མི་ལེན་པར་འདུག་ཅེས་བཀའ་བཀྱོན་མཛད། གདོད་མའི་
སངས་རྒྱས་ཞེས་ཡང་ཡང་གསུངས་པ། རྙིང་མ་བ་རྣམས་ཀྱིས་གདོད་མའི་ཀུན་བཟང་ཞེས་
ཐོག་མེད་ནས་རང་ཆས་སུ་ཡོད་ཅིང་སངས་རྒྱས་ཡིན་ཟེར་བ་དེ་འདྲ་མི་རུང་བས། རང་
ལུགས་ལ། མདོ་ལྟར་ན་རང་བཞིན་གནས་རིགས་སོགས་སངས་རྒྱས་ཀྱི་སྐུར་འགྱུར་རུང་
གི་རིགས་ལ་གདོད་མའི་སངས་